
Előterjesztés
a Közgyűlés részére
Tisztelt Közgyűlés!
Budapest I. kerület Budavári Önkormányzat a Budapest I. Szentháromság téri pavilonban található 83 nm alapterületű kávézó, 45 nm-es turisztikai információs iroda, a kávézó mellett lévő 30  nm alapterületű terasz, és a kávézóhoz tartozó nyilvános illemhely bérbeadására 2013. 02. 28-án pályázatot írt ki.  Tekintettel arra, hogy a pályázat nyertese dr. Nagy Gábor Tamás polgármester 2013. április 29. napján kelt levele értelmében a Budapesti Fesztivál- és Turisztikai Központ Nonprofit Kft. (a továbbiakban: Társaság), a Társaság alapító okiratába az új  telephely felvétele szükséges.
A Társaság könyvvizsgálójának meghosszabbításáról a T. Fővárosi Közgyűlés 2013. május 29-ei ülésén döntött. A változás a jelen előterjesztés mellékletét képező alapító okiratban átvezetésre kerül. A Társaság alapító okiratának 7.2. c) pontja alapján az 50 Millió Ft értékhatárt meghaladó fizetési kötelezettséget tartalmazó jogügyletek jóváhagyása az Alapító kizárólagos hatáskörébe tartozik. Tekintettel arra, hogy a megkötendő bérleti szerződés értéke a teljes futamidőre (60 hó x 700.000,- Ft + ÁFA) ezt az összeget meghaladja, a T. Fővárosi Közgyűlésnek a szerződéskötést jóvá kell hagynia.
 A Társaság alapító okiratának módosítása és egységes szerkezetű alapító okirata jelen előterjesztés mellékleteit képezik. A Társaság Felügyelő Bizottsága az alapító okirat módosítását megtárgyalta.
Az egyszemélyes társaságok alapító okiratának módosítása a Fővárosi Közgyűlés alapítói hatáskörébe tartozik.
Kérem a Tisztelt Közgyűlést, hogy a határozati javaslatokat elfogadni szíveskedjen.
Határozati javaslatok
A Fővárosi Közgyűlés úgy dönt, hogy:

A Budapest Főváros Önkormányzat vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) Főv. Kgy. számú rendelet 56. § (1) bekezdésében foglalt hatáskörében eljárva a Fővárosi Közgyűlés – a Budapesti Fesztivál- és Turisztikai Központ Nonprofit Korlátolt Felelősségű Társaság legfőbb szerveként eljárva – úgy dönt, hogy jóváhagyja a Budapesti Fesztivál- és Turisztikai Központ Nonprofit Korlátolt Felelősségű Társaság alapító okiratának módosítását és felkéri a főpolgármestert az előterjesztés 1. sz. mellékletét képező alapító okirat módosítása, valamint az előterjesztés 2. sz. mellékletét képező módosításokkal egységes szerkezetbe foglalt alapító okirat aláírására és kiadására.
határidő:	60 nap
felelős: 	Főpolgármester

A Budapest Főváros Önkormányzat vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) Főv. Kgy. számú rendelet 56. § (1) bekezdésében foglalt hatáskörében eljárva a Fővárosi Közgyűlés – a Budapesti Fesztivál- és Turisztikai Központ Nonprofit Korlátolt Felelősségű Társaság legfőbb szerveként eljárva – jóváhagyja, hogy a Társaság a Budapest I. Szentháromság téri pavilonban található 83 nm alapterületű kávézó, 45 nm-es turisztikai információs iroda, a kávézó mellett lévő 30 nm alapterületű terasz, és a kávézóhoz tartozó nyilvános illemhely vonatkozásában bérleti szerződést kössön a jelen előterjesztés 5. sz. melléklete szerinti tartalommal.
határidő:	60 nap
felelős: 	Főpolgármester

A Budapest Főváros Önkormányzat vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) Főv. Kgy. számú rendelet 56. § (1) bekezdésében foglalt hatáskörében eljárva a Fővárosi Közgyűlés – a Budapesti Fesztivál- és Turisztikai Központ Nonprofit Korlátolt Felelősségű Társaság legfőbb szerveként eljárva – felkéri a Főpolgármestert, hogy az alapítói döntésről a Gt. 168. § (1) bekezdése értelmében a Társaság vezető tisztségviselőit értesítse.
határidő:	60 nap
felelős: 	Főpolgármester
Határozathozatal módja: 1. határozati javaslat esetében minősített szavazattöbbség, a 2-3. határozati javaslat esetében egyszerű szavazattöbbség

